PROFEETALLISESSA VAAKAKUPISSA
HERÄTYSSANOMA Jakso 22.
Olet lämpimästi tervetullut katsomaan tämän päivän ohjelmaa!
Rakastan Vanhan testamentin profeettojen kirjoja.
Nämä miehet kuulivat Jumalan puhuvan. Kaipaan aikaa, -
jolloin uusien profeettojen äänet alkavat kuulua voimakkaasti.
Luen Jesajan kirjan luvusta 58 erään voimakkaan sanoman.
Jes 58:1-2: "Huuda täyttä kurkkua, älä säästä, -
korota äänesi niinkuin pasuna, -
ilmoita minun kansalleni heidän rikoksensa -
ja Jaakobin huoneelle heidän syntinsä.
Minua he muka etsivät joka päivä ja haluavat tietoa minun teistäni -
niinkuin kansa, joka tekee vanhurskautta -
eikä hylkää Jumalansa oikeutta.
He vaativat minulta vanhurskaita tuomioita, -
haluavat, että Jumala heitä lähestyisi..."
Tässä profeetta Jesajan 58. luvussa ei esiinny vain -
Jumalan armoittama herätyssaarnaaja.
Hän on yksi Israelin suurimmista profeetoista.
Samalla tavoin kuin Jesaja profetoi ja saarnasi -
profeetallisessa hengessä, haluan minäkin puhua.
Haluan puhua yhtä antaumuksellisesti ja vakavasti.
Niin kuin Jesaja esitti sanomansa -
langenneelle kansalle, -
minäkin haluan tuoda sanomani Pohjolan kansalle.
Ja aivan erityisesti omalle kansalleni, Ruotsille.
Tämä on julistus, joka ehkä maistuu -
enemmän makealta kuin suolaiselta, sillä sitä te toivottekin.
Ehkä se kuitenkin lopulta muuttuu päinvastaiseksi.
Tästä tulee saarna, joka ravistelee sisimpääsi.
Saarnani tarkoitus on herättää sinut, nukkuvan kristityn.
Näemme edellä luetussa tekstissä kansan, -
joka teeskentelee etsivänsä Herraa.
He tekevät niin haluamatta alistua Jumalan tahtoon.
Kun näemme kauhistuttavan synkretismin, joka -
leviää pahemmin kuin voikukat kesäniityllä.
kuulen ikään kuin surullisen huokauksen Jumalan sydämeltä: -
"Älä pidä muita jumalia minun rinnallani."
Olemme ottaneet oikeuden tulkita Raamatun sanaa -
omien etujemme mukaisesti.
Olemme poistaneet ns. syntiluettelon.
Se on voinut olla monessa suhteessa hyvä asia, -
mutta joiltakin osin tuomitseva.
Hengellisen elämän tuhoavaa maailmallisuutta -
ei voida hyväksyä.
Ollaan pubissa lauantai-iltana juomassa ja juhlimassa -
ja seuraavana aamuna istutaan jumalanpalveluksessa.
Ei ole hyväksyttävää -
pitää toinen jalka maailmassa ja toinen seurakunnassa.
En ole lainkaan varma, että Jumala pitää parempana -
keinotekoista tulta rukouksen palon sijaan.
En ole lainkaan varma, että Jumala taivaassa iloitsee -
savukoneista pyhien rukousten sijaan.
Pyhän vakavuuden, joka leimasi esi-isiämme, -
täytyy tulla uudelleen omaan elämääni, -
mutta myös sinun elämääsi.
Meiltä puuttuu kyky päästä Jumalan sydämelle asti, -
Tämä johtuu siitä, että elämäntapamme estää -
Pyhän Hengen yliluonnollisen vaikutuksen sydämissämme.
Herralla on loppujen lopuksi kohtuullinen pyyntö.
Jumala halajaa meiltä rehellisyyttä.
Raamattu sanoo, että Jumala tahtoo totuutta salatuimpaan saakka.
Rehellisyys on tärkeää paitsi omalle elämälle, -
myös kristillisen elämämme uskottavuudelle.
Kuulin jännittävän jutun.
Sen sanotaan tapahtuneen entisessä Neuvostoliitossa.
Kun ensimmäinen astronautti Gagarin -
tuli takaisin ja asetti jalkansa Neuvostoliiton maan kamaralle, -
hän julisti, ettei Jumalaa ole olemassa.
"En nähnyt tuolla ylhäällä Jumalaa."
"Olen ollut taivaan avaruuksissa, enkä nähnyt Jumalaa."
Tätä viestiä rummutettiin kouluissa toinen toisensa jälkeen.
Eräänä päivänä, kun opettaja ottaa asian esille, -
pieni tyttö viittaa innokkaasti, ja opettaja kysyy, mikä on hätänä.
Tyttö sanoo: "Gagarinilla ei ollut puhdas sydän, sillä -
Raamattu sanoo, että puhdas- sydämiset saavat nähdä Jumalan."
Herra rakastaa puhdassydämisiä, rehellisiä ja vanhurskaita.
Jumalan mielen mukaista on, että elämme vanhurskaasti -
ja irrotamme vääryyden kahleet.
Eräs kahle, joka on sitonut meitä hyvin helposti -
mutta hyvin lujasti, on tämä: -
"Ei sillä ole niin väliä!"
"Jumala on niin rakastava, ettei Hän voi rankaista minua.
Minähän elän niin hyvin kuin taidan."
Mutta Herra ei ole ainoastaan pyytänyt vanhurskautta, -
vaan hän on järjestänyt meille vanhurskauden tien, -
jota voimme kulkea.
Raamattu sanoo, että meidän on vapautettava sorretut.
Tapaamme monia ihmisiä, jotka ovat uskonnollisen sorron alla.
Sinulla on oltava sama mielipide kuin enemmistöllä.
Olet jonkinlaisen tarkkailun alaisena, mutta Herra haluaa -
sinun olevan vapaa Jumalan lapsi.
Vapaa profetoimaan ja laulamaan ylistyslauluja.
Vapaa seuraamaan omaatuntoasi.
Maassamme ei esimerkiksi kätilöllä -
ole vapautta seurata omaatuntoaan.
Niin sanottu enemmistö "ajaa hänen ylitseen".
Pappi, joka haluaa saarnata täysipainoista evankeliumia, -
ei sovi kirkkoon, jota poliittiset puolueet johtavat.
Herra pyytää meitä olemaan oikeamielisiä, mutta -
miksi et anna ihmisen olla vanhurskas ja palvella Jumalaa?
Herra haluaa meidän olevan laupiaita ja näkevän laupeutta.
Tässä lähetystyö astuu mukaan.
Raamatussa sanotaan: "...taitat leipäsi isoavalle ja viet kurjat kulkijat -
huoneeseesi, kun näet alastoman, vaatetat hänet..."
Jeesus nostaa nämä asiat esille ja haluaa meidänkin näin tekevän.
Hän sanoo: "Minä olin vankeudessa, ja te tulitte minun tyköni."
"Sillä minun oli nälkä, ja te annoitte minulle syödä."
Minun mielestäni suurin osa Ruotsin kansasta -
tekee juuri tässä hyvin.
Empaattisuus kaikkein heikoimpia kohtaan -
ja halu auttaa ovat oikein hyviä asioita.
Jumala haluaa kuitenkin enemmän. Hän haluaa meidän seuraavan häntä.
Herra haluaa nähdä pyhitetyn kansan.
Älä katso halveksuen ihmistä, jolla on vaikeuksia.
Ole varovainen puheissasi, ettet puhu pahaa kenestäkään.
Anna kunnia Herralle hänen pyhänä päivänään.
Jumala haluaa tarjota Ruotsille -
ja sinulle ja minulle jotain ihanaa.
Kun olemme tehneet parannuksen, Jumala tarjoaa meille -
aivan toisenlaisen elämän.
Hän tahtoo antaa elämän, joka on täynnä siunauksia.
Sinun päiväsi olisivat olleet kuin aamurusko.
Pyhäkön valon tulee puhjeta esiin.
Yösi on oleva kuin keskipäivän loiste.
Parannuksen teon todellisuuteen sisältyy lääke -
hengelle, sielulle ja ruumiille.
Parannuksen tiellä, kaikkialla, jonne Jumala johtaa, -
havaitsemme hänen kirkkautensa, joka siunaa tiellämme eteenpäin.
Kääntyessäsi Herran puoleen tulet saamaan rukousvastauksia.
Kun huudat häntä avuksesi, Hän vastaa: "Tässä olen".
Tiedän, että usein huudamme Jumalan puoleen: "Herra johdata!"
Kun elät parannuksen teon todellisuudessa, -
voit odottaa samaa johdatusta, kuin Raamatun sankarit kokivat.
Elämme maassa, joka hengellisessä mielessä on autiomaata.
Hän valmistaa pöydän autiomaahan vihollisten silmien eteen.
Tällaista rikasta elämää Jumala haluaa, sinun ja minun elävän.
Hän haluaa antaa voimaa kehosi luille.
Hän haluaa vahvistaa voimattomat kädet ja horjuvat polvet.
Voimme tuntea itsemme hyvin heikoiksi.
Itse asiassa me olemmekin heikkoja.
Mutta on Eräs, joka antaa meille voimaa, lujuutta ja rohkeutta, -
ja uskallusta pyytää Herralta.
Kun henkilökohtainen herätys tulee elämääsi, -
saat olla kuin hyvin kasteltu puutarha.
Tulet kukoistamaan ja kantamaan hedelmää.
Sinusta tulee kukoistava puutarha, -
joka levittää Jumalan ihanaa tuoksua.
Salli minun kuitenkin esittää hyvin kohti käyvä kysymys.
Millainen tuoksu on sinun puutarhassasi?
Miltä seurakunnassasi tuoksuu?
Millainen tuoksu on perheessäsi?
Haisevatko siellä jätteet, -
jotka olisi pitänyt viedä ulos jo kauan sitten?
Tuoksuuko ummehtuneelta uskonnollisuudelta, -
johon sisältyy vain muotoja, mutta elämä puuttuu?
Miltä ympärilläsi tuoksuu?
Sinun tulisi olla kuin virtaava lähde, -
jonka vesi ei koskaan tyrehdy.
Jeesus puhuu tästä samarialaisen naisen kanssa Joh. 4:10:ssä: -
"Jos sinä tietäisit kenen kanssa puhut, niin sinä -
olisit pyytänyt minulta elävää vettä, joka ei koskaan lopu."
Tähän aikaan vuodesta ovat monet maassamme saaneet kokea -
enemmän tai vähemmän, -
mitä tarkoittaa, kun pohjavedestä on puutetta.
Pohjaveden taso voi madaltua melkein katastrofaaliselle asteelle.
Silloin täytyy säästää vettä.
Mutta Jeesus asetti meille perustan, jossa ei ole pulaa vedestä.
Siinä on raikas lähde.
Mutta koska olemme hyväksyneet matalat vedenpinnan tasot -
hengellisessä mielessä, olemme kohdanneet sen ilmiön, -
jota kutsumme luonnonkatastrofiksi.
Katastrofit ovat kohdanneet maatamme -
hengellisessä mielessä.
Olemme saaneet maistaa maailman jäätäviä tuulia.
Olemme kuulleet väkivallan ulvovan puhalluksen ja susien ulinaa.
Villiintyneet ihmiset eivät anna elämälle mitään arvoa.
Haluan kuitenkin sanoa ihmisestä, -
joka tekee parannuksen elämässään -
ja kuulee herätyssanoman. Nythän on herätyksen aika, -
josta puhun tässä Profeetallisessa vaakakupissa -ohjelmassa.
Kaipaan nähdä sen ajan, -
jolloin Jumalan kansan pyhyys painaa enemmän -
kuin maailmallisen elämän melu.
Kaipaan aikaa, jolloin me janoamme vanhurskautta.
Kaipaan niitä aikoja, jolloin ihmiset alkavat kysellä: -
"Veljet, mitä meidän täytyy tehdä, että sielumme pelastuvat?"
Kaipaan niitä aikoja, jolloin -
Ruotsin ja Pohjoismaiden kaupungeista kirjoitetaan: -
"Suuri ilo tuli siihen kaupunkiin."
Herätyshuuto alkoi tällä ilmauksella: -
"Huuda täyttä kurkkua!"
Toisessa kohdassa sanotaan: "Huuda niin paljon, kuin jaksat."
Joskus saarnamme ovat -
liian kilttejä ja merkityksettömiä.
Sanomme paljon herttaisia sanoja, -
mutta tarvitsemme kirpeitä sanoja, jotka herättävät.
Tarvitsemme herätyssanoman, joka muuttaa.
Profeetta Jesaja oli sellainen persoona.
Haluan huutaa sydämeni hädän.
Haluan ilmaista sieluni ahdistuksen ja valtavan kaipuun.
Jumala, tule vielä kerran!
Kaipaathan sinäkin uudenlaista elämää.
Haluathan sanoa Jesajan tavoin: -
"Herra anna anteeksi minun rikkomukseni!"
"Puhdista minut verelläsi!"
"Osta minut! Olet maksanut minusta täyden hinnan!"
"Auta minua, Jeesus, elämään kokonaisemmin Sinulle!"
Haluan vielä sanoa: -
Ruotsin kansa, anna anteeksi meille kristityille, -
ettemme ole olleet selkeämpiä ja rehellisempiä -
saarnatessamme Jumalan Sanaa, jossa sanotaan: -
"Jos kuolet synneissäsi, menet kadotukseen!"
"Anteeksi, ettemme varoittaneet sinua!"
Haluan nyt antaa varoituksen rakkauden Jumalalta.
Se ei tapahdu nyrkin tai puukon avulla, joilla vahingoitan sinua, -
vaan kahden lävistetyn käden kautta, -
joista Hänen verensä vuoti, jotta sinä pelastuisit.
Hän vuodatti rakkautensa Golgatalla.
Hän kuoli ja meni kuoleman valtakuntaan sinun vuoksesi, -
ja sovitti sinut elävän Jumalan kanssa.
Rakas ystävä, anteeksi, että olemme välillä -
olleet kiinnostuneempia uskonnollisesta elämästä -
kuin hengellisestä elämästä.
Siksi haluan tänään kehottaa.
"Tehkäämme parannusta hyvin vakavasti, ja sanokaamme: -
Herra auta minua kertomaan kaikille ympärilläni oleville -
sinun rakkaudestasi, laupeudestasi, -
pelastavasta voimastasi ja muuttavasta armostasi."
Rukoilen kohta ja -
toivon, että olisit mukana rukouksessa.
Aavistan, että monet TV:n edessä vuodattavat kyyneleitään, -
ja kokevat halua olla vielä kerran mukana.
Asettaudun uhrialttarille vielä kerran, sillä -
maan täytyy nähdä muutoksen puhkeavan esiin.
Rukoilkaamme!
Jeesus, sinä tulit minun pelastajakseni.
Ostit minut Jumalan avulla Jumalalle omalla verelläsi.
Tottelit Isääsi, ja lunastit langenneen ihmissuvun.
Minäkin olin siinä mukana.
Veresi on puhdistanut syntini.
Jeesus, kuitenkin pelkään joskus, -
että matkapukuni on tahriintunut, -
sekä omani, että matkatoverieni.
Herra, puhdista matkapukumme ja pyhitä elämämme.
Salli meidän vielä kerran huutaa: "Pelastus ja vapautus -
on varattuna jokaista varten!"
Kiitos, että saan jakaa herätyksen sanomaa! Aamen.
Te kaikki rakkaat ystävät, jotka seuraatte ohjelmaani, -
olen vakuuttunut siitä, että haluatte olla siunaamassa meitä -
esirukouksillanne ja uhreillanne.
Toivotan teille kaikille Jumalan siunausta!
Suomennos: Anneli Olin